พอดีระหว่างมีเพศสัมพันธ์จะมีเสียงลมออกจากช่องคลอดคล้ายๆเสียงตด ไปเปิดอ่านในเน็ตเค้าบอกว่าเพราะช่องคลอดหลวมจากการมีเพศสัมพันธ์บ่อย หรือไม่ก็หลังคลอดบุตร แต่นี้ไม่เคยท้อง แล้วก็ไม่ได้มีเพศสัมพันธ์มาเป็นปีแล้วและแฟนก็บอกมันแน่น แต่ทำไม่มีเสียงออกมาละค่ะ เป็นเพราะอะไรควรไปพบแพทย์ไหมค่ะ
สวัสดีค่ะ การมีเสียงลมออกจากช่องคลอดคล้ายเสียงตดดังกล่าว ถือเป็นลักษณะปกติที่พบได้เป็นขณะมีเพศสัมพันธ์การมีเสียงลม หมายความว่ามีอากาศอยู่ในช่องคลอด ซึ่งการมีเพศสัมพันธ์มีโอกาสที่อากาศจะเข้าสู่ช่องคลอดได้ เนื่องจากกล้ามเนื้อบริเวณช่องคลอดจะมีการหดและขยายตัว เมื่อมีการขยายตัวเพื่อให้อวัยวะเพศชายสอดใส่เข้าไป อากาศจากภายนอกก็มีโอกาสเข้าไปได้ หากช่องคลอดมีการขยายตัวมาก หรือมีการสอดใส่เข้าออกบ่อยๆ ขณะมีเพศสัมพันธ์ อากาศก็ย่อมจะเข้าไปได้มากมีส่วนน้อยมากที่การมีเสียงลมหรืออากาศอยู่ในช่องคลอดจะเกิดจากบางโรค ซึ่งมักมีอาการมีเสียงลมนอกจากช่วงเวลาที่มีเพศสัมพันธ์ด้วย เช่น- การมีรูทะลุระหว่างลำไส้ใหญ่และช่องคลอด ซึ่งมักเกิดจากการเคยได้รับการผ่าตัด การฉายรังสีรักษา หรือเป็นโรคลำไส้อักเสบเรื้อรังรุนแรง เป็นมะเร็งลำไส้ใหญ่ เป็นต้น- การมีรูทะลุระหว่างท่อปัสสาวะและช่องคลอดดังนั้นหากมีเสียงลมเฉพาะเวลามีเพศสัมพันธ์ถือว่าเป็นอาการที่ปกติ ไม่จำเป็นต้องทำอะไรค่ะ